

**AB „AMBER GRID“**

**KOMPIUTERINĖS ĮRANGOS PARDAVIMO KONKURSO BŪDU SĄLYGOS**

#### BENDROSIOS NUOSTATOS

1.1. AB „Amber Grid“ (toliau – Pardavėjas) konkurso būdu už nustatytą rinkos kainą elektroniniu paštu vykdys kompiuterinės įrangos (toliau – Prekės) pardavimą. Prekių kainos ir pagrindinė techninė specifikacija nurodomi šių Pardavimo sąlygų 1 priede.

1.2. Pirkėjas, norėdamas išsiaiškinti bet kokius su šiuo pardavimu susijusius klausimus, gali kreiptis šiuo elektroniniu paštu – L.Cigileicikaite@ambergrid.lt.

Pardavėjas į el. paštu pateiktus klausimus įsipareigoja atsakyti per 2 darbo dienas nuo jų gavimo dienos, jei jie Pirkėjo pateikti likus ne mažiau kaip 3 darbo dienoms iki pasiūlymų pateikimo termino.

Pirkėjas, norėdamas išsiaiškinti su kompiuterinės įrangos techniniais duomenimis susijusius klausimus, gali kreiptis šiuo elektroniniu paštu – V.Kristapavicius@ambergrid.lt.

1.3. Pirkėjas, pateikdamas Užsakymą, patvirtina, kad susipažino su šiomis Pardavimo sąlygomis ir su jomis sutinka.

#### PARDAVIMO KONKURSO ORGANIZAVIMAS

2.1. Kompiuterinės įrangos pardavimas elektroniniu paštu bus vykdomas nuo 2022-03-14 7:30 iki 2022-03-21 16:30.

2.2. El. laiškai su užsakymais (2 Priedas) kompiuterių įsigijimui bus priimami tik 2.1 punkte nurodytu laiku. Pateiktas užsakymas bus atmetamas, jeigu jis bus gautas anksčiau arba vėliau nurodyto laiko.

2.3. Prekių užsakymai pateikiami šiuo el. paštu - tvs@ambergrid.lt.

2.4. Pirkėjas, teikdamas užsakymą, užsakymo formoje turi nurodyti norimo įsigyti kompiuterio „Service Tag“ numerį.

2.5. Atsiuntus užsakymą, Prekės nebus rezervuojamos.

#### PREKIŲ ĮSIGIJIMO EILĖS SUDARYMAS (PO UŽSAKYMO PATEIKIMO) IR ATSISKAITYMO SĄLYGOS

3.1. Po įvykusio konkurso (gautų visų užsakymų el. paštu) sudaromas Pirkėjų pateiktų užsakymų sąrašas. Jeigu buvo gauta 2 ar daugiau užsakymų tam pačiam kompiuteriui, pirmumo teisę įgija anksčiausiai užsakymą į Pardavėjo el. paštą pateikęs Pirkėjas.

3.2. Po Pirkėjų užsakymų sąrašo sudarymo kiekvienam Pirkėjui išrašoma išankstinė sąskaita apmokėjimui. Pateiktos išankstinės sąskaitos apmokėjimo terminas – 2 kalendorinės dienos.

3.3. Laiku neapmokėjus išankstinės sąskaitos, Pirkėjo užsakymas pašalinamas iš Pirkėjų užsakymų sąrašo.

3.4. Prekės bus perduodamos tik apmokėjus išankstinio apmokėjimo sąskaitą. Tam, kad išvengti nesusipratimų dėl pavedimų tarp skirtingų bankų, rekomenduojame išankstinės sąskaitos apmokėjimo patvirtinimą atsiųsti Pardavėjui el. paštu - tvs@ambergrid.lt.

3.5. Pirkėjas privalo atskirai suderintu laiku atsiimti Prekes per 5 darbo dienas nuo išankstinės sąskaitos apmokėjimo. Prekių atsiėmimo metu bus pateikti apskaitos dokumentai (PVM sąskaita-faktūra ir Prekių priėmimo-perdavimo aktas) pasirašymui.